
mala foto-biblioteka — čovjek u slici 


Čovjek je od davnine težio da na neki način sačuva svoj 
izgled i da razna zbivanja u kojima sudjeluje trajno zadrži u slici. 
Crteži pračovjeka u spiljama, likovi slavnih ljudi zadržani u relje- 
fima i kipovima i kasnije u slikama, samo su dio takve čovjekove 
težnje. 

Portretiranje kod kipara ili slikara bilo je nekada luksus koji 
su sebi mogli dopustiti samo imućni. Ljudima iz širokih slojeva 
naroda — koji su također osjećali potrebu da posjeduju svoje 
slike — to nije bilo pristupačno. U najpovoljnijem slučaju mogli 
su sačuvati svoj izgled na jeftinim i slabim slikarskim minijaturama. 

U 18. stoljeću došle su u modu siluete, obrisi glave 
i profila lica izrezani iz crnog papira i nalijepljeni na bijelu pod- 
logu. Još i danas nađe se po sajmovima pokoji majstor koji izre- 
zuje takve siluetne slike. One su nekada, kao i dangs, bile veoma 
jeftine, pa je takvu »sliku« mogao sebi svatko dati izraditi. Među- 
tim, to je bila samo sjena čovjeka, koja uskoro više nije mogla 
zadovoljiti potrebu čovjeka za slikom koja će ga prikazati tako 
kako on stvarno izgleda. 

Pronalazak i već prvi jači razvitak fotografije donio je u tom 
pogledu veliku prekretnicu, jer je svakomu omogućeno da na brz 
i jeftin način dođe do slike koja će ga prikazati kako stvarno 
izgleda, a ujedno ima pred svim dotadašnjim načinima portreti- 
ranja još jednu veliku prednost, tj. da se fotografije mogu 
umnožavati u neograničenom broju jednakih primjeraka. 

I danas ljudi imaju potrebu za slikom, bilo svojom, bilo 
nekoga drugoga, člana svoje obitelji, znanca ili neke značajnije 
osobe iz političkog, kulturnog, sportskog života i slično. Svaki 
čovjek nosi svoju sliku u legitimaciji, kao znak svog identiteta. 
Svake se godine snima mnogo milijuna snimaka kojima je glavna 
tema čovjek, i to ne samo njegov portre i izgled njegova 
lica, nego čovjek na radu, odmoru, sportu, izletima itd. Danas 
je fotografija stalan pratilac čovjeka i ona slikom zahvaća sve 
manifestacije u njegovom životu. 


kako je počelo? 


Kad je god. 1838. Daguere u Parizu pronašao postupak 
»crtanja svjetlom«, koji je po njemu nazvan »daguerotipija«, sni- 
malo se na posrebrenim metalnim pločicama. Svaka pločica bila 
je unikat: od jednog snimka mogla se dobiti samo jedna slika. 
Velik nedostatak tog postupka sastojao se u tome što se slike 
nisu mogle umnažavati. Već naredne godine objavio je 
Englez Talbot svoj pronalazak snimanja na prozirnom papiru koji 
je bio prepariran solima osjetljivima na svjetlo. Na tom se papiru 
nakon razvijanja dobila slika u negativu, a s negativa mogao se 
umnožiti potreban broj kopija. Tim fotografskim principom služimo 
se i danas. 


U početku je osjetljivost fotografskog materijala na svjetlo 


bila vrlo slaba, Evo, kako su dugo ljudi pri portretiranju morali 
mirno sjediti na suncu: 


God. 1839. kod daguerotipije s jodnim srebrom 30 minuta. 
God. 1841. kod talbotipije s galus razvijanjem 3 minute 
God. 1851. kod mokrog kolodijskog postupka 15 sekunda 
God. 1878. kod bromosrebrnih želatinskih ploča 1 sekundu 
God. 1900. kod ortokromatskih ploča 1/49 sekunde 

God. 1957. isti snimak može se snimiti za "/,ggg sekunde. 


Fotografija se iz skromnih početaka naglo razvijala i napokon 
postigla razinu na kojoj se danas nalazi. 

dokument i uspomena 


Ljudi se rado fotografiraju, jer žele da im slike budu mali 
dokumenti iz života i uspomene za budućnost. Fotografije ih 
podsjećaju na izgled raznih ljudi, kojih bi lik inače izblijedio 
u sjećanju. 

Teško bismo mogli riječima opisati kako su nam izgledali djed 
ili baka. Sve naše predodžbe o tom mogu biti potpuno nerealne. 
Ali ako ih vidimo u slici, sve se te predodžbe rasplinjuju pred 
stvarnim prikazom koji nam pruža njihov lik u slici. U tomu i 
jest najveća vrijednost fotografije. 

Fotografija nije ostala samo na snimanju portreta i čovje- 
kova lica, nego se njome prikazuje i sve ono što čovjeka u životu 
okružuje: njegova obitelj, prijatelji, njegov rad itd. A fotogra- 
fija to sve čini na jednostavan, vjeran, svakomu razumljiv način. 
Zbog toga ljudi fotografiju vole i njome se svakim danom sve 
više bave. 


MISS BURNET 


Foto |. Craig Annan, 
Glasgow 


Portre iz godine 1893, 
koji se u povijesti foto- 
grafije spominje kao 
najbolji portre učinjen 
u prvih pedeset godina 
fotografije. 


čovjek i fotografija 


Danas je fotografiranje tako jednostavno da je postalo prava 
»narodna umjetnost«. Foto-amater fotografira iz više razloga: da 
time ispuni svoje slobodno vrijeme, da nađe promjenu u radu, 
da sebi stvori uspomene putem kojih će doživljeno kasnije po- 
novo doživjeti u slici i iz raznih drugih razloga. 

Portreti, i uopće sve slike koje prikazuju ljude, čovjeku su 
nekako intimnije i bliže od svake druge vrste fotografije. Možda 
je to zbog toga što one djeluju osjećajno, jer prikazuju momente 
iz dnevnog života u kakvim smo se možda i sami nalazili. A slike 
koje smo sami snimili vrijede nam više od stotinu tuđih slika. 

Kad foto-amater nabavi kameru, najprije snima ljude iz svoje 
okoline, a kad stekne više iskustva, počinje o snimanju osoba 
ozbiljnije misliti. Kao što kod svake vrsti fotografije postoje odre- 
đeni tehnički i estetski preduvjeti za uspjelu sliku, tako je to i pri 
snimanju ljudi, a naročito u portretnoj fotografiji. 


put do dobrih slika 


Za svakog foto-amatera taj put može biti jednostavan, a 
snimanje uspješno, ako su ispunjeni ovi tehnički uvjeti. 

1. Svjetlo. Uvijek treba paziti kako je osvijetljena osoba 
koju snimamo. Njezin mali pokret tijelom ili glavom izmijenit će 
raspored svjetla i sjene na licu. 

2. Izrez slike. Želimo li da osoba u snimku bude veća, 
moramo joj se kamerom približiti na 1 ili 1.5 metra. Treba tačno 
gledati u tražilo, a pri snimanju iz blizine paziti na _paralaksu. 


3. Udaljenost od kamere do osobe koju snimamo treba 
na objektivu tačno postaviti. Što je osoba bliže kameri udaljenost 
mora biti tačnije postavljena. Pri tom će nam korisno poslužiti 
daljinomjer. 

4. Zaslon se određuje prema potrebnoj oštrini u dubinu, 
Veći otvor objektiva, npr. 2.8 ili 3.5, dat će neoštru pozadinu, 
a kod brojke 5.6 ili 8 oštrina u dubinu bit će veća. 

5. Ekspoziciju možemo najtačnije odrediti električnim 
mjerilom za svjetlo. 


PROLJEĆE U JESEN Foto Julije Brežan 


Roleiflex, film 17/10 DIN, zaslon 8, eksp. "/sg sekunde. 
Simbolika dijelova slike daje svojim značenjem slici sadržaj. 


KONCERT U JASLICAMA 
Foto Peter Kocjančič 


male ličnosti 


: Lijepo je imati album s nizom fotografija »malih ličnosti«, 
lj. djeteta, počevši od prvog smiješka, prvih zubića, prvih koraka, 
igračaka, raznih izražaja na licu zatim snimljenog u jaslicama, u 
igri, na kupanju, na šetnjama — sve do prvih školskih dana, kad 
već počinje pomalo ozbiljno shvaćanje života. Tako u slikama 
imamo trajno zadržan izgled djeteta u pojedino njegovo doba, 
a djeca, kao što je poznato, često mijenjaju svoj izgled. 

Djecu je najbolje snimati napolju, u prirodi, na suncu, jer 
mladosti pristaje svjetlo, bjelina i svježina. Djecu treba snimati 
redovito svaki mjesec, a kad već snimamo, najbolje je odmah 
snimiti seriju raznolikih slika. 

atelje u prirodi 


Svjetlo sa svojim promjenama pretvara prirodu u velik atelje 
za snimanje različitih motiva. Koje je svjetlo najbolje za snimanje 
ljudi? Evo nekoliko ustaljenih pravila: 

Izravno sunčano svjetlo dat će na licu osobe koju 
snimamo prejake kontraste i guste sjene. Dan s bijelim oblacima 
ili kad je sunce lagano zastrto daje ublažene sjene i idealno je 
za snimanje portreta napolju. 

Bez sunca pri oblačnom vremenu ili u sjenovitim mje- 
stima imamo _ raspršeno svjetlo, koje je jednolično i ne 
stvara sjene. Ono na licu snimane osobe djeluje mirnije, pa je 
dobro za snimanje portreta i grupa. Jedino treba paziti na svjetle 
mrlje, koje u slici ne djeluju lijepo, a imamo ih kad nekoga 
snimamo ispod drveća. 

Smjer svjetla po danu ne možemo mijenjati, ali mo- 
žemo predvidjeti kad će smjer svjetla biti u kutu od oko 45 
stupnjeva. To će biti u određeno vrijeme prije i poslije podne. 
Najbolje je da ono pada na osobu sa strane. Podnevno 
svjetlo nije povoljno, a nepovoljno je i ono svjetlo koje nam pri 
snimanju dolazi s leđa, jer slici daje dojam plosnatosti. 


FRVI KONTAKT 
Foto Julije Brežan 


čovjek na radu 


Čovjekov rad, njegovo zanimanje i ambijent u kojem on taj 
rad obavlja pružaju foto-amateru obilje motiva za snimanje. Za 
takvo snimanje potrebna je posebna taktika. Slika će biti uspje- 
lija ako u njoj u isti čas vidimo tko, što, kako i gdje 
radi. Snimanje u tom slučaju ulazi u područje dokumentarne 
fotografije, jer osim čovjekova lica zahvaćamo i okolicu u kojoj 
se on nalazi. 


Serija snimaka koji prikazuju čovjeka na nekom radu, 
na izletu, u društvu, dijete u igri, život u obitelji itd. svakako 
može više pokazati nego pojedinačni snimak. U industriji se sve 
više prave serijski snimci, u kojima se prikazuju proizvodni pro- 
cesi, od sirovine do gotove robe. Takvo serijsko snimanje može 
biti i slučajno, kad se, npr., nađemo u situaciji koja sama po 
sebi pruža zahvalan materijal, da u nizu slika možemo ispričati 
kako je nešto počelo i završilo, a može biti i plansko, kad sebi 
stvorimo kratak plan (story), u kojem unaprijed predvidimo sve 
što nizom slika želimo prikazati. 

U mnogo slučajeva potrebno je pri tom režirati, naročito 
ako snimamo razne faze rada u industriji, jer postoji i mnogo 
neslikovitih momenata, pa _ moramo zgodnim smještajem osoba 
stvoriti ambijent koji će dati efektne slike. Jasno je da se oni 
koji nešto rade moraju držati prirodno. 


i omladina fotografira... 


Fotografiranje je za omladinu od osobite koristi, jer se pri- 
likom bavljenja fotografijom upoznava s optikom, mehanikom, 
kemijom i raznim drugim područjima koja su često i u vezi s nji- 
hovim nastavnim predmetima u školi. Omladinskoj se fotografiji 
danas u svijetu i kod nas posvećuje osobita pažnja, a često se 
priređuju i izložbe i natječaji za omladince, na kojima dolazi do 
izražaja nov način gledanja na svijet, jer se slike omladinaca 
bitno razlikuju od slika koje prave odrasli. U školama i tvorni- 
cama organiziraju se grupe foto-amatera ili klubovi, u kojima 
svaki omladinac može naučiti fotografirati. 


METALAC Foto Zlatko Šurjak 
Roleiflex, film 21/10 DIN, zaslon 8, eksp. '/w 

NA IZLETU Foto Milan Fizi 


Kamera 69, smotani film 17/10 DIN, zaslon 8, eksp. !/gg sek., 
srednježuti filtar. 


na odmoru 


Nakon rada dolazi odmor. Kako se ljudi odmaraju? U parku 
na klupi, na terasi, u vrtu, u prirodi, na izletima itd. Ta tema 
pruža foto-amateru obilje motiva, kojima se može prikazati 
kako čovjek provodi svoj odmor, 

Fotografija upravo tjera čovjeka da s kamerom izađe na 
šetnju i izlete u potragu za motivima. Tako je kamera i povod za 


šetnje i izlete, a fotografiranje postaje — nekom nuzgredna, a 
nekom glavna — zabava. 
Konačan rezultat jest da se — uz zadovoljstvo u fotografi- 


ranju — čovjek više kreće u prirodi, što ga osvježava i daje mu 
nove energije za rad. 


Detaljnije o snimanju na odmoru donosi 6. knjižica MALE 
FOTO-BIBLIOTEKE — »Na moru i planinama«, 

tri principa 


Sve što je potrebno da fotografija bude dobra može se sažeti 
u ova tri principa: 

1. Čista fotografska tehnika, vjeran prikaz postignut tipičnim 
fotografskim sredstvima, a to znači tehnikom zahvata pomoću 
kamere, optičkim mogućnostima, kemijskom obradom ili monta- 
žama postići maksimum djelovanja u slici. 

2, Nisu svi motivi prikladni za snimanje. Ima »motiva« koje 
zbog njihovih oblika, strukture, značenja itd. ne vrijedi snimiti. 
Bolje je kad čovjek ima neku ideju i nastoji je realizirati u slici 
nego kad luta kamerom dok slučajno ne naiđe na motiv. 

3. Napraviti red u slici, motiv u plohi komponirati, iskoristiti 
vrijednost # značenje svake stvari koja se unosi u sliku, da bi 
djelovala snažno i aktivno u dobroj interpretacionoj formi. 


JUTROM NA RAD Foto Milan Fizi 
Kamera 6.5X9, snimljeno s Duto mekocrtačem pred objektivom. 

SKOK Foto Fred Legradić 
Leica, Elmar 3.5, eksp. '/so sek. 


čovjek u svom elementu 


Savremena tehnička fotografska sredstva omogućuju zahva- 
ćanje i najbržih pokreta, o čemu se nekad nije moglo ni po- 
mišljati. 

Za snimke koji prikazuju sportski život ne vlada manji interes 
od onoga koji ljudi imaju za ostale snimke u kojima je prikazan 
čovjek. Danas može svaki foto-amater zahvatiti u snimak dio 
pokreta koji se pred njim brzo odvija, svakako uz uvjet da u 
kameri ima svjetlosno jak objektiv i mogućnost okidanja kratkih 
ekspozicija. 

Pri snimanju brzih pokreta foto-amater je poput lovca koji 
mora okinuti u pravi čas, ali da ne puca u zrak nego da pogodi 
tačno u cilj. Praćenje pokreta kamerom, predviđanje kad će na- 
stupiti najpovoljniji čas, karakterističan za neki sport — tehnički 
su zahtjevi koje treba dobro svladati. 

Što je sportaš koji se kreće bliže kameri ekspozicija treba 
da bude kraća. Skok u vodu može se snimiti iz daljine od 20 me- 
tara sa 1/10 sekunde, a ako se taj pokret odvija bliže, ekspozicija 
mora biti još kraća. 

zahvati iz života 


U modernoj fotografiji važno mjesto zauzimaju snimci zahva- 
ćeni izravno iz života. To je tzv. foto-humanizam, na koji su prvi 
ukazali neki fotografski umjetnici u Francuskoj. Tema Čovje k, 
Obitelj, Život čovjeka postale su nov smjer današnje 
fotografije. 

Čovjeka susrećemo svagdje, a na nama je da znamo oko 
sebe gledati, ono što vidimo doživjeti, razumjeti odnose među 
ljudima i snimiti ih. Taj život treba gledati fotografski, u razlo- 
ženim dijelovima, i brzo reagirati. Jedan se prizor za čas izmijeni 
i nastaje nov prizor, više ili manje vrijedan od prvoga. 


SAMOTNIK NA ZRINJEVCU Foto Zvonimir Brkan 

ŽENA IZ SLAVONIJE 
Foto Zlatko Zrnec 


folklorni motivi 


Bogatstvo i raznolikost narodnih nošnja i običaja u raznim 
krajevima naše zemlje, plesovi, razni tipovi ljudi, kuće i pokrajine 
u kojima obitavaju mogu foto-amateru poslužiti kao neiscrpno 
vrelo motiva za snimanje. Narodne nošnje i običaji, kojih pomalo 
nestaje, predstavljat će za budućnost važne slikovne dokumente. 


Folklorni snimci u kojima imamo snimljenu samo glavu neke 
osobe ne smatraju se portretnim snimcima, jer nam nije važna 
sličnost osobe, nego je važno koliko ona predstavlja jedan kraj, 
nošnju i narod kakav tamo živi. Zbog toga predstavljaju takvi 
snimci posebnu vrstu fotografije. Jasno je da osoba koja služi 
kao motiv za takvo snimanje treba da bude odabrani tip karak- 
terističan za kraj koji predstavlja. 

CRNOGORAC U NAROD- 
NOJ NOŠNJI 
Foto Milan Pavić 
Roleiflex, film 17/10 DIN, 
zaslon 5.6, eksp. '/s sek., 
narančasti filtar. 


ljudi iz naroda 


Kad se čovjek nađe u prilici da s kamerom proputuje kroz 
razne krajeve naše zemlje, on će, osim na prirodne ljepote i razne 
znamenitosti, naići i na ljude u raznolikim nošnjama i s raznim 
običajima. Mnogi će od njih rado dopustiti da ih snimimo, iako 
još ima u zaostalim krajevima ljudi koji se plaše fotografske 
kamere i ne daju se snimiti. 

Čim znaju da će biti snimljeni, ljudi se obično namještaju u 
pozu u kakvoj se inače nikada ne nalaze, gledaju u objektiv, drže 
se napadno i kao da prisluškuju kad će okinuti zatvarač u kameri. 
Stoga je najbolje, kad je god moguće, sve prizore s ljudima 
snimati neopazice, da ih u snimak dobijemo prirodne i s neusi- 
ljenim držanjem. Tada će slika davati dojam da je izravno zahva- 
ćena iz života. Pri tom nam može mnogo pomoći teleobjektiv. 

Dobro je kad se u istoj slici može prikazati čovje kikraj 
u kojem on živi. Tako u istom snimku imamo izgled čovjeka, 
njegovu nošnju, njegovu kuću i pokrajinu u kojoj obitava. 

snimanje u stanu 


U sobi kraj prozora idealno je mjesto za snimanje osoba. 
Budući da svjetlo s jednog prozora dolazi samo s jedne strane, 
druga strana lica osobe koju snimamo obično je u dubokoj sjeni. 
Da izbjegnemo tu nepriliku, možemo glavu osobe okrenuti u 
stranu ili prejake sjene rasvijetliti bijelom plohom ili slabijom 
žaruljom, da bismo ih ublažili. Bolje je da snimamo od prozora 
prema unutra nego da u snimak zahvaćamo i prozor, tj. snimamo 
protiv svjetla. Terase i balkoni također su prikladna mjesta za 
snimanje ljudi i djece. 

U sobi uz prozor je slabije svjetlo nego napolju. Filtar pred 
objektivom nije potreban. Kameru postavimo na tronožac i sni- 
mamo uz film od 17/10 DIN sa zaslonom 5.6, ekspozicijom od 
oko "4 sekunde. Ako svjetlo mjerimo električnim mjerilom, mo- 
ramo mjerilo usmjeriti na lice. Smjer glave neka bude prema 
prozoru. Pazimo da držanje osobe bude prirodno i neusiljeno, 
bez poziranja. Iza glave osobe koju snimamo neka se nalazi 
neutralna ploha bez šarenila. 


To bi uglavnom bilo osnovno na što treba paziti kad se snima 
u sobi pokraj prozora. 


U sobi možemo, razumije se, snimati i uz umjetno svjetlo 
ili kombinacijom danjeg i umjetnog svjetla. U svakom slučaju 
jedna vrsta svjetla mora prevladavati, tj. jedno svjetlo treba 
da bude glavno. Umjetno svjetlo — fotografske žarulje u reflekto- 
rima ili elektronska bljeskalica — čine nas neovisnim o promje- 
nama u danjem svjetlu. Za snimanje u sobi potrebno je da 
kamera bude postavljena na čvrst tronožac, jer su ekspozicije 
obično duže, pa ne možemo sigurno snimati iz ruke. 


Fotografske žarulje obično imaju 500 vata, ali će nam dobro 
poslužiti i dvije obične žarulje od 250 vata. Ne moramo se bojati 
ekspozicije od 1 sekunde, jer svatko može toliko vremena biti 
posve miran. Slabije svjetlo i nešto duža ekspozicija mogu dati 
izvanredne snimke. Za portretiranje bi najljepše bilo svjetlo obične 
svijeće, jer ono stvara izvanrednu modulaciju tonova na licu — 
prave Rembrant efekte. Ali, ekspozicija bi uz takvo svjetlo bila 
i previše dugačka da bi čovjek mogao tako dugo biti miran. 


CRNO I BIJELO Foto Vladimir Haide, 


Škola primijenjene umjetnosti u Zagrebu 
Flexaret, Efka pan film, 17/10 DIN, zaslon 5.6, eksp. '/y sek., umjetna rasvjeta 
od 1000 vata. 

portre čovjeka 


Svaki portre mora predstavljati prikaz tipičnih 
oznaka ličnosti. Nije dovoljno da to bude samo vanjsko 
oslikavanje čovjekova izgleda, nego slika treba da čovjeka ka- 
rakterizira, tj. da u sliku bude zahvaćena čitava njegova ličnost. 


Prvi posao dobrog stručnog fotografa jest promatranje čovjeka 
koji je došao da se fotografira i pronalaženje njegovih karakternih 
osobina. To je sigurno bolje nego čovjeka jednostavno posjesti 
na stolac i okretati mu glavu amo-tamo, da se tek na mutnom 
staklu kamere pronađe ono što je na njegovu licu najmarkantnije. 


Pri tom pomaže iskustvo i poznavanje tipičnih karaktera ljudi. 
Za portretnu fotografiju postoje posebna pravila, a jedno među 
prvima jest da se u sliku prenese sličnost i karakter, da 
bi svatko koji snimljenu osobu poznaje u naravi mogdo, kad je 
vidi u slici, reći: »Jest, to je on«. U mnogim portretima od čovjeka 
ostaje samo polovica, karakterne osobine ili nisu uopće unijete 
u snimak ili su retušom odstranjene. 


što ljudi zahtijevaju od portreta? 


Muškarci traže da budu »sebi slični«, a žene da budu »lijepo 
sebi slične«. Uglavnom razlikuju se tri vrste sličnosti: 


Sličnost svakodnevna, kad u slici vidimo osobu u 
njezinu »prosječnom izražaju«, kakvog ona većinom nosi na svom 
licu, na primjer, ozbiljan, zamišljen, vedar itd. 

Sličnost zrcalna jest »kako se čovjek sebi predstavlja«, 
tj. kako se gleda u zrcalu. Gledajući se u zrcalu čovjek se vidi 
samo sprijeda i on neće i ne vidi sitne pogreške koje možda 
ima na licu. Svaki sebe poznaje uglavnom samo po gledanju u 
zrcalu, Takve osobe nije teško snimiti, jer se pred kamerom znaju 
postaviti kao pred zrcalom. Međutim, zrcalo pokazuje uvijek ljepše 
nego što čovjek izgleda, zbog čega dolazi do posebnog problema. 

Slučajni izražaj zahvaćen je u nekom momeritu 
uzbuđenja, znatiželje, ushićenja, očekivanja itd. Takvo snimanje 
ulazi.u područje studija raznih izražaja lica. 

Najbolja sličnost i karakterističnost može se ipak postići 
»prosječnim izražajem«, koji čovjek ima najčešće. 


PORTRE PROF. TRICKA Foto Vj. Sudarević 
Ateljerski snimak 

kamera 


Napolju možemo čovjeka snimati svakom kamerom malog 
formata (24X36), srednjeg formata (6%6) ili velikog formata 
(od 9X12 na više). Ali, ako netko želi snimati samo portrete, 
morat će svoj alat prilagoditi zahtjevima koje u tom pog'edu 
postavlja portretna fotografija. Za serijsko snimanje djece bit će 
najbolje zrcalno-refleksne kamere malog formata na kojima se 


objektiv može mijenjati, a oštrina i izrez slike mogu se izravno 


promatrati. Ipak, nedostatak je takvih kamera što su građene 
po širini, pa ih je pri snimanju često nezgodno držati, jer se 
portreti najčešće snimaju po visini. 

Od kamera srednjih formata za snimanje na smotanim 
filmovima prednost imaju također jednooke zrcalne kamere, jer 
se kod njih objektivi mogu mijenjati, slika se može promatrati na 
mutnom staklu, a čitav negativ može se popuniti slikom. Kod 
dvookih zrcalno-refleksnih kamera objektivi se ne mogu mijenjati, 
pa ako glavu osobe želimo u snimak zahvatiti dosta veliku, mo- 
ramo se čovjeku previše približiti, zbog čega nastaju izvjesne 
deformacije lica. Za snimanje na većim formatima negativa stručni 
se fotografi služe. posebno građenim ateljerskim kamerama. 


objektiv za portretiranje 


Objektiv za portretiranje treba da u prvom redu ima dužu 
žarišnu dužinu, i to dva puta dužu od duže strane negativa, na 
primjer: 

za negative 24X36 treba nam objektiv od 7.2 cm žarišne 
dužine : 

za negative 6%6 treba nam objektiv od 12 cm žarišne dužine 

za negative 6X9 treba nam objektiv od 15 cm žarišne 
dužine 

za negative 9X12 treba nam objektiv od 18 do 24 cm ža- 
rišne dužine. 

Stručni fotografi snimaju velikim kamerama i portretnim 
objektivima, koji — osim što imaju veću žarišnu dužinu — crtaju 
nešto blaže od objektiva s normalnom žarišnom dužinom. Sni- 
manje takvim objektivima ima i tu prednost da osoba u slici 
dobiva prirodniji i sličniji izgled, jer se postiže bolji perspektivni 
odnos. Na primjer, ruke snimljene osobe koje se nalaze bliže 
objektivu neće izgledati prevelike, nego će imati normalan odnos 
veiičine prema glavi, 

oštrina ili mekoća 


Problem oštrine i mekoće stalan je pratilac. portretne foto- 
gratije. Logično je da tehnički snimci moraju biti savršeno oštri. 
No, kod portreta savršena oštrina nije potrebna, jer ni na čovje- 
kovom licu ne želimo vidjeti svaku dlačicu nego lice kao cjelinu. 

Objektiv koji crta oštro također može dati mekane i za oko 
ugodnije slike ako pri snimanju ispred objektiva stavimo stakalce 
koje raspršava svjetlo, tzv. mekocrtač. On služi samo za 
idealizirane portrete, pri snimanju aktova i motiva kojima mekoća 
pristaje, kojima pojačava slikovitost, Na snimcima snimljenima na 
sunčanom svjetlu mekocrtačem naročito se lijepo raspršuju vrsna 
svjetla. 

Za stručne fotografe optičke tvornice izrađuju posebno kon- 
struirane portretne obje ktive, kod kojih su u gih 
manjoj mjeri namjerno ostavljene sferne pogreške, i “kaj e 
je oštar, ali se preko njega još svjetlo raspršava, tako # a 
dobije slika i oštra i mekana. Takav je, na primjer, Heliar o IL - 
tiv. Imagon je izraziti objektiv koji crta mekano. Za kamere malog 
formata također postoje objektivi koji crtaju mekano, kao što je 
npr. Thambar za Leicu. ser Ta 

Mekaniji crtež slike dat će i svi dugožarišni objektivi. deo 
je činjenica da je kod objektiva s dužim žarišnim ode . i 
crtež mekaniji nego kod kratkožarišnih i širokokutnih objektiva. ih 

portretiranju svakako treba dati pred- 
saa nost takvim objektivima. 

s Snimajući portrete kamerama s nor- 
malnim objektivima opazit ćemo nedo- 
statak, da glavu čovjeka ne možemo u 
snimak dobiti dovoljno veliku, a da se 
ne izvrgnemo opasnosti od deformacije 
lica. Po pravilu, čovjeku kojega sni- 
mamo ne smijemo se približiti više od 
20 žarišnih dužina našeg objektiva, što 
znači da se objektivom od 5 cm ne smi- 
jemo prići bliže od 1 metar, a s objek- 
tivom od 7.5 cm bliže od 1.5 metra. 
Snimajući dužom  žarišnom dužinom 
> moći ćemo popuniti čitav format nega- 

x tiva bez bojazni od izobličavanja. 
ase 


\ 

zahvat u snimak 


Mogućnosti portretiranja nisu osobito velike. Čovjeka možemo 
snimiti do prsa ili samo glavu. Kod ostalih zahvata dolazi već 
U obzir čitavo tijelo, a takve se slike ne smatraju portretima, Već 
prije snimanja moramo odlučiti na koji način ćemo snimati neku 
osobu. Najbolje je izrez za sliku odabrati prije snimanja, tako 
da pri kopiranju ili povećavanju izvršimo eventualno samo kakvu 
malu korekturu. 

Slika za legitimaciju je doprsni snimak sa smjerom glave 
favno prema naprijed (en face), s ravnim pogledom, s mirnom 
rasvjetom glave, bez jačih efekata i s jednoličnom pozadinom. 
Ako to veličina negativa dopušta, glavu ćemo snimiti tako veliku 
da s negativa možemo praviti kontaktne kopije. 

Velike glave (poput slike na naslovnoj strani), kod kojih lice 
popunjava čitav format, znače koncentriranje samo na bitno, tj. 
na lice snimane osobe, a ostali dijelovi tijela nisu važni. 

Doprsne slike su pravi portreti, a imamo ih kad osobu sni- 
mamo do prsiju, a ramena se dotiču rubova slike. To je ujedno 
standardni oblik portretnih slika. U njima smjer glave može biti 
od profila na lijevu stranu, preko poluprofila, snimka sprijeda, 
sve do profila okrenutog na desnu stranu. 

Snimci do koljena su oni kad čovjek stoji ili sjedi i. kad 
želimo naglasiti njegov stas i odjeću. Tu su glavni problem ruke, 
koje treba lijepo smjestiti, da bi njihovo držanje bilo u slici 
prirodno, 

Osoba u cijelom glavna je tema snimanja u selima, Ima 
ljudi koji rado ne vide dio svog tijela odrezanog u slici. Oni žele 
u slici vidjeti »čitavo tijelo« ili »cijeli život« — kako to u narodu 
kažu. Tu se pojavljuju razni problemi, naročito s držanjem nogu. 

Dvije osobe možemo snimiti kao doprsni snimak, zatim do 
koljena, tj. kad osobe sjede ili obje osobe u cijelom. Osobe 


neka stoje što bliže jedna pokraj druge, ali ne jedna iza druge, : 


jer će inače osoba smještena sprijeda izgledati veća od one 
straga, Tri osobe je lakše zahvatiti u sliku, jer se lakše kompo- 
niraju u trokutu. 

Grupe od četiri osobe na više zahtijevaju osobito ukusnu po- 
stavu. Što je grupa veća to ju je teže dobro snimiti, Glave ne bi 
smjele pokrivati jedna drugu, Svaka glava mora biti odvojena kao 
samostalan portre, a među snimljenim osobama mora postojati 
neka veza. 

čovjek pred kamerom 


Snimanje je za mnoge ljude poseban događaj. Ljudi obično 
prije snimanja sebi urede lice, kosu i odjeću, jer sam čin sni- 
manja smatraju »svečanim časom«, kad će im izgled biti »za 
vječnost zadržan u slici«, 


Malo je ljudi koji se pred kamerom drže prirodno; većina ih 
glumi ili se makinaino postavlja u pozu nemoguću za snimanje. 
Lice im se izmijeni, mišići na licu su napeti, a oči, nenaučene 
na jaku rasvjetu, odaju zastrašen izgled. Iz cijelog se lica dobiva 
dojam kao da čovjek ima neki čudan neobjašnjiv osjećaj, kao da 
će se nešto naročito dogoditi. 

Zbog svega toga dužnost je portretiste da prije snimanja 
zgodnom konverzacijom nastoji da skine tu masku s lica čovjeka, 
da bi doveo do otpuštanja mišića na njegovom licu, da mu lice 
dovede u stanje kako mu inače izgleda. 


Svako poziranje ispadne u fotografskoj slici loše. Osjeća se 
neka .neprirodnost, nešto što čovjeku ne pristaje i dovodi ga u 
stanje koje narušava njegovu prirodnost i tako dolazi do neslič- 
nosti u slici. Stoga treba izbjegavati razne afektacije s nagnutim 
ili zabačenim glavama, prstom na čelu i slično, jer se sve te 
nezgrapnosti pripisuju neukusu onog koji je takav snimak učinio. 
Poziranje umanjuje dostojanstvo čovjeka. 

Najbolji portreti mogu se snimiti kad se čovjek nalazi u svom 
ambijentu, u kojem se osjeća »kod kuće«, Tu će se svatko držati 
prirodno i neusiljeno. 


nije sve u ljepoti ' 


Snimanjem markantne glave starca s bradom može se na- 
praviti tehnički dobar, ali banalan i neoriginalan portret. Od 
oblog i glatkog lica mlade žene nije teško snimiti »lijep i sličan 
portret«. Međutim, to će biti mnogo teže postići od prosječnog 


* čovjeka, kojemu lice nije ni lijepo ni ružno. Svako lice može se 


u slici prikazati sebi slično ako se primijeni odgovarajuća rasvjeta 
glave, ako se odabere tipičan izražaj lica, ako se pazi na smjer 
pogleda, otpuštanje mišića na licu itd.  - 

Već je poznata stvar da će nekoliko fotografa istu osobu 
snimiti na nekoliko načina i čovjek će u tom slučaju imati neko- 
liko veoma različitih portreta. Iz dobrih portretnih snimaka osjeća 
se snimatelj profinjena ukusa, iz njih se osjeća e!'egancija u na- 
činu zahvata osobe u snimak i tehničkoj izvedbi, 

ANA 
Foto Aleksandar Kukec 


umjetnik u slici 


Slikarima, kiparima i ostalim umjetnicima često je potrebna 
fotografija, i oni, osim ličnih portreta, žele imati i snimke uz svoje 
djelo, na radu, u ateljeu ili uz gotov rad, a služe im za publi- 
ciranje uoči izložaba, koncerata itd. 

Snimanje umjetnika posebno je područje fotografije, koje od 
snimatelja zahtijeva mnogo ukusa. Tu u prvom redu imamo por- 
trete umjetnika, koji služe njima lično, zatim portrete za ilustracije 
u revijama, kao i reportaže o njihovom radu. 

fotogeničnost 


Biti fotogeničan znači imati lice koje u slici uvijek izgleda 
»sebi slično«. Svi ljudi nisu fotogenični. Praksa je pokazala da 
neki običan čovjek, s licem koje se ne bi moglo smatrati mar- 
kantnim, može dati izvanredno dobre slike. Filmski glumci, npr., 
moraju imati fotogenično lice, a ako ga nemaju, onda se za to 
brinu šminkeri, koji ga takvim naprave. Portretistima to pitanje 
uopće ne bi trebalo zadavati brige ako ne traže samo efektne 
slike nego prikaz karakternih osobina, koje su kod svakog čo- 
vjeka drugačije. Čovjek je u slici najljepši ako ga prikažemo 
onako kako ga vidimo u naravi u njegovom prosječnom izražaju. 

U svakom licu postoji nešto čime se čovjek razlikuje od 
ostalih, To je ono što treba znati zapaziti i istaći u slici. Tu nam 
pomaže i sama tehnika snimanja. Traženjem najpovoljnije »tačke 
snimanja« mogu se vršiti razni ispravci crta na čovjekovu licu, a 
isto tako i na smještaju svjetla. 


PORTRE MLADIĆA 


Foto Zvonimir Gal, 

Škola primijenjene umjetnosti 
u Zagrebu 

Flexaret 6X6, Efka pan 17/10 
DIN, umjetno svjetlo od 500 
vata s  rasvjetnom — plohom, 
eksp. '/; sek. Pogled nije 
smrknut nego je taj dojam 
stvorila sjena iznad očiju. Svje- 
tlo odozgo ističe svaku izbo- 

činu na licu. 


PORTRE U ČETIRI VARIJANTE 


Foto Zvonimir Gal, Škola primijenjene umjetnosti u Zagrebu 
razni stavovi i izražaji 


Zar nije zanimljivo vidjeti istu osobu u nizu slika s raznim 
stavovima i izražajima? 

, Rasvjeta u ovim slikama postavljena je tako da glevno 
svjetlo dolazi s lijeve strane, a druga strana lica više je iii manje 
osvijetljena, tek toliko da sjene ne budu pretamne. 

Fozadina je bio bijeli zid. Osoba se nalazila cko dva 
metra ispred njega, tako da je pozadina u slici siva. Pri pove- 
ćavanju uglovi su u slici malo nadosvijetljeni. 

Držanje glave u tri slike je gotovo jednako, jer takvo 
držanje osobi najbolje pristaje. 

Odjeća je u parovima slika jednaka, Tu se vidi kako je 
odjeća važna za konačan izgled u slici. 

Kosa, visoko podignuta uz oblo lice, pristaje bolje nego 
spuštena, kao u trećoj slici. | u tome je velika mogućnost za 
razne kombinacije. 

Flexaret 6X6, Efka_pan 17/10 DIN, umjetno svjetlo od dvije žarulje 
po 500 vata, zaslon 5.6, eksp. !'/, sek. 


Izražaj lica: poluozbiljan, ozbiljan ili sa smiješkom. 
Izražaj lica je važan, jer se u slici vrlo dobro osjeća kad je 
snimljena osoba imala indiferentan izražaj, kad su na licu mišići 
bili napeti i osoba se pred kamerom osjećala nelagodno. 

Smjer pogleda. U svakom od ova četiri portreta smjer 
pogleda je drugi: ravno u objektiv, u snimatelja iznad kamere, 
nesto niže ili nešto vise prema gore. Svaki smjer pogleda nosi u 
sebi i neko značenje, koje se može iz slike pročitati. 

Iz ovih primjera može se stvoriti pouka: 

— Za lice je potrebna rasvjeta koja modulira. 

— Pozadina u slici barem za jedan ton svjetlija ili tamnija od 
tona lica ili odjeće. 

— Držanje glave neka bude takvo da osobi daje najbolju 
sličnost. 

— Odjeća i njezin ton u slici neka ne budu u prevelikom 
kontrastu prema tonu lica. 

— Kosa i frizura mogu posve izmijeniti izgled osobe. 

kompozicija portreta 


O mnogim kompozicionim mogućnostima, koje se mogu 
primijeniti i kod portreta, bilo je govora u knjižici MALE FOTO- 
BIBLIOTEKE »Kompozicija slike«, pa ćemo ovdje ukratko ponoviti 
samo ono što se odnosi na portrete. 


Linearan raspored može u slici djelovati statično 
ako, npr., glavu osobe postavimo tačno u sredinu slike ili kad 
oba ramena završavaju u istoj visini uz rub slike. Nesimetričan 
raspored daje slici više dinamike. Trokuti raznih velićina, dijago- 
nalni smjerovi i savinute linije uvijek daju dojam pokreta i živosti. 


Foto-amater se ne mora držati ustaljenih forma kojima se 
služe stručni portretni fotografi, jer on ima veću slobodu za 
samostalno komponiranje, i može u sliku unijeti nove elemente 
oslobađajući se starog načina portretiranja. Tako će se iz slike 
osjetiti njegov profinjeni ukus i fantazija, 

Tonalan raspored kod portreta treba da služi utisku 
stabilnosti i uravnoteženosti. Treba paziti da uz rub slike nemamo 
svjetle tonove. Pri povećavanju mogu se rubovi malo zatamniti, 
jer tako pogled ostaje duže u slici. Po pravilu, jedna trećina slike 
ne bi smjela ostati prazna i jednolična u tonu. Slika će djelovati 
logičnije ako su tamni tonovi u donjem dijelu slike, a svjetliji u 
gornjem. Smjer _ linija koje 
čine obrisi ruku, ramena, 
kose, odjeće i tijela čine kon- 
strukciju slike. Važno je gdje 
uz rub slike neki smjer poči- 
nje i gdje završava. Princip 
razdjeljenja na trećine može 
nam poslužiti kao oslonac. 
Najvažniji dio je lice osobe, 
osobito oči, na kojima se po- 
gled gledaoca najviše zadr- 
žava. Sve ostalo što unosimo 
u sliku neka služi kao dopuna 
i neka predstavlja zajedničku 
skladnu cjelinu. 


Oči, usta i nos nalaze se u tački 

interesa, a glava u zoni interesa. 

Svi smjerovi završavaju na rubu 
u trećinama. 


30 


GABRIJELA Foto Laura Mizner 


Roleicord, film 17/10 DIN, zaslon 5.6, eksp. '/4. sek., dvije žarulje 
po 500 vata. 


izrez slike 


Izrez za sliku, kao što smo već istakli, najbolje je odrediti već 
pri snimanju, tako da u snimak zahvatimo samo ono što je važno, 
a ne da kasnije iz negativa moramo vaditi samo mali dio. Čovje- 
kovo lice je najvažnije i njemu treba dati počasno mjesto u plohi 
slike. U slici neka ostane samo ono što predstavlja ili naglašava 
sadržaj slike. 

U praksi to radimo tako da od negativa najprije učinimo 
kontaktne kopije, na njima odaberemo konačne izreze i od dobrih 
snimaka napravimo povećanja na 13X18 ili 18X24. 

Mnogo je snimaka spašeno dobro odabranim izrezom. 

pozadina u slici 


Sve ono što se nalazi iza čovjeka u slici predstavlja pasivni 
dio slike. Uvijek je važan čovjek, i tu važnost treba istaći; poza- 
Gina, tua kakva vua, treba samo da izgled osobe u slici još bolje 
istakne. Šarene pozadine, razne kulise, rešetke i slično, čine slabu 


uslugu portretnoj fotografiji, jer privlače pogled na ono što u slici 
uopće nije važno. 


Fri snimanju treba, dakle, paziti na ono što se vidi iza glave 
osobe koju snimamo. Kod vanjskih snimaka neka to ne bude 
telegrafski stup ili dimnjak neke kuće, a kod snimaka u sobi 
neka iza glave ne stoji vaza sa cvijećem, rub vrata ili okvir slike, 
jer.u slici mogu stvoriti dojam kao da rastu snimljenoj osobi iz 
glave. Takve »sitnice« često pokvare čitavu kompoziciju, pa i samu 
sliku, i zbog toga ih treba izbjegavati. 


Ton pozadine neka ne bude jed- 
nak tonu lica ili odjeće. Uvijek je do- 
bro da je pozadina barem za jedan ton 
svjetlija ili tamnija. Za tamnoputna lica 
može pozadina biti nešto svjetlija, a za 
bljedolika lica jedan ton tamnija. Li- 
jepo je u slici vidjeti i prelazne tonove, 
koje dobijemo kad iza osobe koju sni- 
mamo postavimo slabiju žarulju, koja 
osvjetljava pozadinu, tako da se bolje 
ističu obrisi glave i tijela. 


Bijela pozadina pristaje djeci i 
mlađim osobama, a tamnija pozadina 
pristaje odraslima. 


Prejake kontraste treba izbjegavati. 
Nije lijepo kad, npr., osobu u bijelom 
snimamo uz crnu pozadinu i obratno. 


Općenito uzevši, kod portreta je 
najbolje ako je pozadina neoštra, jer 
sve ono što je u slici oštro ocrtano pri- 
vlači pogled gledaoca, pa ako poza- 
dina nije važna — a to obično i nije — 
onda je najbolje da »pliva« u neoštrini. 


PROFIL Foto Vladimir Haide 

AKT Foto Fred Legradić 
Ateljerski snimak 


lijepe proporcije 


U muzejima i galerijama izloženo je mnogo kipova i slika 
žena i muškaraca bez odjeće. Ljudsko tijelo također predstavlja 
ljepotu, koja zaslužuje da bude sadržaj umjetničkog djela. 

U praktičnom životu čovjek je bez odjeće obično kad se kupa, 
sunča i kreće u prirodi. Tada se potpuno osjeća dijelom prirode, 
oslobođen konvencionalnih odjevnih predmeta. 

Stvarajući akt, slikar obično ne prikazuje neku određenu 
osobu nego lijepo i skladno tijelo kao općeljudsku vrijednost. U 
fotografiji je to mnogo teže, jer ona donosi stvaran prikaz. Pa 
ipak, mogu se i snimati dobre akt-snimke, ali to može učiniti 
samo čovjek s profinjenim ukusom, odgojem i poznavanjem mjere. 

fotografski humor 


Većina fotografija djeluje ozbiljno, kao da je unošenje hu- 
mora u sliku netko zabranio. Međutim, slike s humorom ljudi vole, 
jer im razbijaju monotoniju svakodnevnog života. 


Što je to foto-humor? 


Humor je prikaz neobičnih zbivanja, kad čovjek u slici radi 
nešto suprotno svim iskustvima i logici, smatrajući to ozbiljnim. 
Humor u fotografiji sastoji se u prikazivanju nekih ljudskih sla- 
bosti, želja i sklonosti, koje su na slici donijete na takav način 
da gledaoce navode na smijeh. Često to može izazvati vješto 
snimljeni _portre samo jednog čovjeka koji ima neke neobične 
osobine, čovjeka ili grupe ljudi u neobičnoj, šaljivoj situaciji i 
tako dalje. 

Foto-amater treba znati zapažati i takve komične scene, da 


bi svoju kolekciju slika mogao obogatiti i kojom slikom s pod- 
ručja foto-humora. 


smiješak 


Smiješak na licu u portretnoj slici pristaje u prvom redu 
mladoj osobi, jer on znači bezbrižnost i radost. Starijim osobama 
bolje pristaje staložen i miran izražaj lica. Ozbiljne ljude ne 
smijemo siliti da se pri snimanju smiješe, ako to i inače često 
ne čine, jer im to neće pristajati i time će izgubiti na svojoj 
sličnosti, a često i autoritetu. 

Između smiješka i smijeha postoji mnogo varijacija. Po smije- 
šku se može prosuditi i karakter neke osobe. Ljudi vesele naravi 
uvijek se smiješe, pa ih možemo tako i u slici prikazati. U slici 
se uvijek osjeća da li je neki smiješak bio iskren i prirodan ili 
prisiljen i namješten. Kod iskrenog se smiješka i u očima osjeća 
smiješak; kod usiljenog smiješka usta su razvučena u grimasu 


a oči ostaju ozbiljne. To se najbolje vidi ako pokrijemo polovicu 
slike. 


»Molim prijazno lice« ili »molim smiješak« bile su stereotipne 
rečenice nekadašnjih portretista, koji su željeli da dobiju vedro 
lice osobe koja im je došla na snimanje. Kad gledamo takvu 
sliku, obično ne znamo čemu se ta osoba smiješi, jer joj smiješak 
ne pristaje i djeluje nelogično. Dakle, pri portretiranju treba na 
to paziti, jer se pogrešno navučenim smiješkom može nečiji lik 
i karakter na licu posve izmijeniti, 

tehnika formiranja 


* Tijelo osobe neka pri snimanju ne bude ukočeno, jer će se to 
u slici osjetiti. Prije snimanja treba otpustiti mišice na licu 
i čitavom tijelu. 

* Prirodno držanje, a ne poziranje. Svaka osoba ima svoj po- 
seban način držanja, ali ono nije nikada ukočeno i namje- 
šteno, osim kod rijetkih pojedinaca koji i u običnom životu 
»poziraju«. 


Leđa izravnati da glava u slici ne izgleda obješena i ne utone 
u kaput. 


e Osobe širokih ramena treba snimati sa strane da tijelo u slici. 
ne bi izgledalo preveliko, a glava premalena. Jedno rame 
može biti niže od drugoga u dijagonalnom smjeru. 


* Dojam pokreta potreban je i portretnom snimku, a čini ga kosa, 
smjer pogleda, držanje glave, oblik ramena itd. Cjelokupno 
djelovanje slike neka daje dojam dinamike. 


* Oblik glave može se optički korigirati, tj. proširiti ili produžiti 
postavom svjetla, smjerom glave i visinom kamere. 


e Glavu sa širokim licem najbolje je snimiti u poluprofilu, a ne 
sprijeda, jer bi tako u slici mogla izgledati šira nego što je 
vidimo u naravi, Osvijetljena strana lica uvijek se u slici čini 
užom. 


* Glavu s uskim licem treba osvijetliti sprijeda, ali da strane lica 
ne budu u sjeni. Tako će lice u slici izgledati punije. 


* Snimanjem odozgo prema dolje dobit ćemo čelo u slici veće, 
nos će izgledati produžen, a brada manja. U nekim slučaje- 
vima može se na taj način nisko čelo učiniti u slici većim, 
a duga brada kraćom. 


e Snimanjem odozdo prema gore dobit ćemo jaču bradu (jer je 
bliže objektivu), vidjet će se nosnice, što baš ne djeluje estetski, 
a čelo će imati skraćeni izgled. Kod normalnih snimaka objek- 
tiv se nalazi u visini očiju osobe koju snimamo, 


e Ruke i noge, ako su preblizu kameri, bit će perspektivno izo- 
bličene, razmjerno veće od glave, a to u slici djeluje nepri- 
rodno i smatra se pogreškom. Zbog toga je za portretiranje 
bolje upotrijebiti objektiv s dugom žarišnom dužinom ili sni- 
mati iz nešto veće udaljenosti. 

PROBLEM 


Foto Mirko Lovrić, Škola primijenjene umjetnosti 

u Zagrebu 

Osim razdjeljenja na trećine, glava kao najsvjetlije mjesto 
u slici i »tačka interesa« dobila je pravo mjesto u plohi slike. 


UTOVAR UGLJENA Foto Milan Šober 


Kraće eksponiran, duže razvijen i na tvrdoj gradaciji foto-papira 
povećani snimak učinjen Roleiflexom. 


drugi način izvedbe 


Kad bi sve slike bile izrađene na jednak način, fotografija 
bi bila odviše jednostrana i nezanimljiva. Današnja foto-tehnika 
pruža bezbroj mogućnosti da se pri snimanju, povećavanju ili 
kojim drugim fotografiji svojstvenim načinom može utjecati na 
konačan izgled slike ispunjavajući tako jedan od uvjeta uspjele 
fotografije, a taj je da ona bude originalna. 

Težnja je da se pojednostavni ono što se donosi u slici, da 
se smanji opseg tonova, da se slici dade snažnije i napadnije 
djelovanje, makar to bilo i u.kontrastu crno-bijelo. 

Neobične svjetlosne okolnosti, npr., pri snimanju u pred- 
večerje, neobična tehnička izvedba i traženje pojačanog kon- 
trasta putem duplikat negativa, kontrastnije gradacije foto-papira 
itd, — sredstva su koja vode do neobičnog djelovanja slike. 

u službi mode 


Među primijenjenim vrstama fotografije, kojima se kod nas 
posvecuje sve više pažnje, to jest uz industrijsku, ilustracionu i 
reklamnu fotografiju, imamo i modnu fotografiju. 


Da bi se u slici prikazao neki novi odjevni predmet, snimatelj 
se mora poslužiti modelom kao sredstvom pomoću kojeg će 
ostvariti svoj zadatak. Osoba kao ličnost pri tom nije važna i ona 
služi samo kao model, maneken ili statist. Ona mora imati lijep 
stas, fotogenično lice i mora znati da zauzme takvo držanje da 
bi prikaz modnog noviteta došao što bolje do izražaja i pokazao 
njegovu praktičnu primjenu. 


Modna fotografija, kao posebno područje fotografije, zahti- 
jeva od snimatelja poznavanje samog načina odijevanja, aran- 
žiranje i isticanje modnih oblika odjeće, a uz to zahtijeva i 
unošenje kreativnih momenata, da bi slika bila što bolje zapažena, 


ZA PLES 
Foto Zlatko Zrnec 

HELENA 
Foto Petar Jagetić 


Simultani portre. Na isti 
negativ veličine 6.5X9 sni- 
mljena su oba portreta. 
Ateljerska kamera, objektiv 
od 24 cm, umjetno svjetlo. 


dva puta isto 


Snimimo li neku osobu i zaboravimo film dalje pomaknuti, pa 
je na isti film snimimo još jedanput, dobit ćemo dva snimka na 
jednom negativu. Napravili smo pogrešku, uništili smo dva snimka 
i ostali bez ijedne slike. Iz takve je pogreške nastala nova tema 
u portretnoj fotografiji: snimanje iste osobe dva puta. 

Ta se tehnika može izvesti na dva načina. Čovjeka snimimo 
pred tamnom pozadinom, predvidjevši mjesto na negativu na 
kojem ćemo ga još jednom snimiti. Ispred objektiva stavimo 
masku od kartona da taj prostor ostane zasjenjen i neosvijetljen. 
Na to mjesto istu osobu još jednom snimimo, Na taj smo način 
izveli montažu spajanjem u negativu. Drugi je način da čovjeka, 
također pred crnom pozadinom, snimimo na dva negativa, i njih 
kasnije spojimo i povećamo. 

nešto posebno 


Ima slika koje nisu ni portre ni uspomena ni nešto slično 
tome, a ipak je u njoj čovjek. Ni smisao slike nije im vezan 
za konkretnost predstave, nego se zasnivaju na fantaziji snima- 
telja, koji je imao toliko smionosti da svoju fantaziju stavi u pokret 
preobražavajući realnost u irealnost. 


Ljudi na taj način nastoje realizirati svoje ideje, nastoje 
svoje slike kreirati. Oni u fotografiju nose uvijek nešto novo 
i lično svoje i time razbijaju uniformnost, koja bi inače para- 
lizirala fotografiju. U takvim je slikama čovjek samo jedan od 
elemenata koji snimatelju pomaže da prikaže svoju ideju. Tako 
i ova slika Zvonimira Brkana ima svoje značenje, koje će u 
cijelosti moći shvatiti samo oni koji poznaju život i rad pjesnika 
Antuna Gustava Matoša. 


U SJENI MATOŠA Foto Zvonimir Brkan 

MALA JE UVRIJEĐENA Foto Peter Kocjančič 
Foto-montaža povećanjem dvaju negativa zajedno. 


spajanje u cjelinu 


Tehnički obrađujući sliku, spajanjem »nečega s nečim«, mo- 
žemo napraviti novu i nesvakidašnju sliku. 

U gornjoj slici majstora Kocjančiča imamo montažu spaja- 
njem dvaju negativa, koji su i zajedno povećani. Ako pogledate 
u svoju arhivu negativa, vjerojatno ćete pronaći i takve negative 
koji bi spajanjem mogli dati sliku s novim značenjem i sadrža- 
jem. Jasno je da pri tom treba paziti da prikaz u slici nešto znači, 
a ne da to bude samo igra tehnikom bez svrhe i smisla. 

U savremenoj fotografiji postoji čitav niz tehničkih postupaka 
koji se mogu primijeniti na pojedine motive, ako im takve tehnike 
pristaju i pojačavaju snagu djelovanja. 

Neki od tih postupaka mogu se izvesti pri snimanju, a neki 
pri razvijanju ili povećavanju. Svrha im je da slike djeluju 
neobično i da budu bolje zapažene. 

tehnika snimanja na otvorenom... 


Foto-amater želi da mu svi snimci uspiju, da mu uloženi trud 
ne bi bio uzaludan. Da bismo stvorili dobre snimke ljudi, treba 
poznati neka pravila i njih se pri snimanju pridržavati, 


e Čovjek u slici može biti glavni motiv ako mu se s kamerom 
približimo toliko da ga dobijemo što većega u snimak. Kad 
je osoba u slici sitna, ne prepoznajemo je, ona se gubi u 
svojoj okolici i predstavlja samo stafažu. 


* Svjetlo za snimanje ljudi svakako će biti najbolje kad dolazi 
sa strane. Nepovoljno je snimati ljude oko podneva. Za por- 
tretiranje napolju bolje je kad je nebo lagano zastrto, jer od 
sunčanog svjetla nastaje na licu prejaki kontrast. 


* Okolica. Uvijek tražiti prikladnu okolicu za snimanje. Paziti na 
sve što zahvaćamo u snimak i već pri traženju izreza izbjeći 
sve što za sliku nije važno. Birati mirne pozadine bez šarenila. 
Izbjegavati poziranje. Najbolje je da osobe koje snimamo 
nešto rade i da ne gledaju ravno u objektiv. 


* Kamera. Postaviti najprije udaljenost u metrima od kamere 
do osobe, a to je obično 3 do 5 metara, brojku zaslona po- 
staviti na 5.6 ili 8, a brzinu ekspozicije na 1/59 ili "99 sekunde. 
Kameru držati ravno i čvrsto i okinuti u pravi čas, ali mirno, 
bez nervoze. Pažljivo gledati kroz tražilo, jer ćemo ono što 
u njemu vidimo imati u snimku. Nakon snimanja film odmah 
pomaknuti na narednu brojku. 


* Sjenilo pred objektivom uvijek koristi, pa i onda ako objektiv 
ima plavi sloj. Tako će snimak biti jasniji. Paziti da izravno 
svjetlo ne ulazi u objektiv. 


9 Filtar, i to svjetli žuto-zeleni, koji ekspoziciju produžava 1 puta, 
dobro će poslužiti kad snimamo osobe na sunčanom svjetlu. 
Boje će tada u slici imati ispravan ton, nebo neće biti kre- 
dasto bijelo nego sivkasto. Oblaci će također bolje doći do 
izražaja. 

* Ekspoziciju će nam u svakom slučaju tačno pokazati električno 
mjerilo. Ta nam spravica štedi filmove, jer snimke uvijek tačno 
eksponiramo. Kod nekih skupljih kamera ona je ugrađena u 
kućicu kamere. 

...i u zatvorenom prostoru 


Tehnika snimanja u sobi ili u ateljeu dosta se razlikuje od 
tehnike snimanja napolju. Veću pažnju moramo posvetiti osobito 
rasvjeti glave. 


U sobi pokraj prozora ima manje svjetla nego napolju, ali 
još uvijek dovoljno za snimanje portreta i djece. Bolje je da ne 
snimamo na suncu, od kojeg portreti postaju previše kontrastni. 
Danje svjetlo neka nam posluži kao glavno, a umjetnim svjetlom, 
tj. slabijom žaruljom ili bijelom plohom, možemo rasvijetliti sjene 
da na licu ne budu odviše tamne. 


završni izgled slike 


Svakoj fotografiji, naročito u kojoj se nalazi kao motiv čovjek, 
treba dati i lijep završni izgled. To znači: sitne pogreške na slici 
retušom ispraviti, sliku eventualno tonirati, npr., u smeđi ton 
i lakirati je, i na kraju nalijepiti je na prikladan karton, a ako 
se radi o povećanoj slici, možemo je staviti u okvir pod staklo, 
da nam služi kao ukras u stanu. Svakoj slici koju želimo izlagati 
moramo pronaći odgovarajući naziv. 


I u portretnoj fotografiji postoje velike mogućnosti da objekti- 
van prikaz provedemo u subjektivan. Tako npr., portre može dje- 
lovati neobično u tehnici solarizacije, a razdvajanjem tonova 
može se postići snažno plakatno djelovanje. Izgled slike može 
se mnogo izmijeniti povećavanjem kroz razne mrežice i rastere. 
Cesto puta tako slika dobiva nešto posebno, odaje naročitu 
draž, koju nemaju obična povećanja. Svakako da je potrebno 
poznavanje takvih tehničkih profinjavanja slike. 

foto-materijal za snimanje... 


Za snimanje na danjem i umjetnom svjetlu 
tvornica »Fotokemika« proizvodi kvalitetne filmove 
koji su namijenjeni stručnoj i amaterskoj fotografiji. 
To su filmovi: 

EFKA 17 srednjeosjetljivi, sitnozrnati film, koji je 
svojom ortopankromatskom osjetljivošću na boje i normalnom 
univerzalnom osjetljivošću na svjetlo od 17/10 DIN naročito pri- 
kladan za vanjsko snimanje. 

EFKA 20, također sitnozrnati film s normalnom pankromat- 
skom emulzijom, ali s povišenom osjetljivošću na svjetlo, nami- 
jenjen je snimanju portreta uz umjetno svjetlo i za sve ostale 
snimke pri slabijim svjetlosnim okolnostima. 

EFKA 25 je visokoosjetljiv, superpankromatski film s poviše- 
nom osjetljivošću na crvenu boju, a namijenjen je snimanju 
djece, sportskim snimcima, reportaži i svim ostalim snimcima 
u kojima želimo zadržati brze pokrete ili snimati pri slabim 
svjetlosnim okolnostima. 

Filmove i ploče treba prije i poslije snimanja čuvati od utje- 
caja svjetla. Ploče je najbolje ulagati u spremnice u potpunom 
mraku, filmove ulagati u kameru u sjeni, a razvijati ih uz posve 
tamnozeleno svjetlo u tamnoj komori, za koju svrhu tvornica 
»Fotokemika« proizvodi i spektroskopski ispitane filtre. 

Za one koji svoje snimke sami razvijaju tvornica »Fotokemika« 
proizvodi kemikalije u poznatoj kvaliteti. Za razvijanje EFKA 
filmova preporučuje se FR 3 sitnozrnati razvijač, a za fiksiranje 
FF 1 kisela fiksirna kupka. Za one koji kupke sami sastavljaju 
tvornica »Fotokemika« proizvodi kemikalije pakovane u bočicama. 

Uz svaki film, kutiju s plan filmovima ili pločama priložena 
je »Uputa za upotrebu«, u kojoj se nalaze sve potrebne upute 
za sastav razvijača, preračunavanje filtar faktora, upute za sni- 
manje uz elektronsku bljeskalicu, za snimanje pomoću žarulja 
i tako dalje. 

Zapamtimo: Pri određivanju ekspozicije za snimanje 
pri danjem svjetlu možemo uzeti punu osjetljivost EFKA 
filma 17/100 DIN, za razliku od umjetnog svjetla — koje 
Ima drugačiji spektralni sastav“— kad treba uzeti osjetljivost 
filma kao 15/10% da bi i dio iz crvenog dijela spektra imao 
u negativu nijansirano sivi ton. 


|..jQjX..X——————————————————=- 

...i izradu slika 


Lijep završni izgled slike mnogo ovisi o površini, tonu i gra- 
daciji fotografskog papira na kojem snimke kopiramo ili pove- 
ćavamo. Tvornica »Fotokemika« — da bi zadovoljila sve želje i 
potrebe svojih potrošača — proizvodi: 

FOKEMBROM bromosrebrne papire za povećavanje i 

FOKEMKONTAKT klorosrebrne papire za kopiranje. 

Oznaka za debljinu: Karton — K; papir tanki — P. 

FOKEMKONTAKT proizvodi se u površinama bijelo i šamoa, a 

FOKEMBROM i FOKEMBROM-EKSTRA u ovim gradacijama 


i površinama: 


Gradacije Površine 
oznaka D — mekani Sjajniker: rat sora ma 
. S — specijalni Polusjajnia še 99 a e = 1 
, N — normal Polum omusnsik ro m 
M C — kontrast Motala aadid s kh 03 
A Vo — tvrdi Rovali oba keu sei 5 - 4 
Velvet pranje i sedoa =e2 
Krjstalii sor SI S asd 
Platno s, ea ra je 5293 
Raster asu e — 55 


Zatražite u fotografskim trgovinama da vam pokažu kopije 
i povećanja na raznim površinama papira, koje proizvodi »Foto- 
kemika«. 


Za razvijanje foto-papira tvornica proizvodi: 

FR 4 prikladan za razvijanje papira, za kopiranje i poveća- 
vanje. Izrađen je na bazi metola i hidrokinona. Uz svaku kutiju 
s razvijačem nalazi se i uputa za upotrebu. Papiri za povećavanje 
razviju se u njemu za 2-3 minute, a papiri za kontaktno kopi- 
ranje za 1 i po do 2 minute. 

TONER FT 1 daje slikama ugodan smeđi ton, što naročito 
lijepo djeluje kod portretnih snimaka. 

Osim toga, tvornica »Fotokemika« je za foto-amatere koji 
sami sastavljaju razvijače i za stručne fotografe stavila u prodaju 
pojedine fotografske kemikalije, pakovane u bočicama, kao npr. 
boraks, sodu, crvenu krvnu sol, natrijev sulfit itd. 

STABILIZATOR FS 1 je tekućina u bočicama, 
koja se u manjoj količini dodaje razvijaču, kad se 
žele upotrijebiti odležani papiri skloni mreni, jer sta- 
bilizator sprečava stvaranje mrene na papirima. 

na kraju... 


Čovjek je sebi nabavio kameru, barem ako se radi o počet- 
niku, u prvome redu zato da njome može snimiti nekog člana 
svoje obitelji ili prijatelja. Mnoštvo foto-amatera diljem svijeta 
tako fotografira i za njih je slika postala potreba bez koje sebi 
život gotovo ne mogu zamisliti. 

Fotografija je već u svojim počecima imala glavnu namjenu 
da u slici trajno zadrži lik čovjeka. Kasnije je ona polagano 
ulazila i u ostala područja ljudske djelatnosti, tako da danas ne 
Postoji područje u kojem fotografija ne bi imala svog većeg ili 
manjeg udjela i dala mu svoj doprinos. 

Fotografija danas čovjeku vrši velike usluge. Nju svi razumiju 
i svi joj vjeruju. U toj njezinoj popularnosti i sveobuhvatnosti ona 
je u svom elementu baš tamo gdje je najpotrebnija, tj. gdje 
prati i registrira život, rad i lik čovjeka. 

U slikama čovjeka sačuvane su mnoge vrijednosti. U svakoj 
kući na stijenama nalaze se portreti, a albumi su ispunjeni sli- 
kama u kojima su registrirani izgled i život ljudi. Sve _su to lijepe 
uspomene na vrijeme koje je prošlo, a u mnogim portretima nalaze 
se i trofeje: konzervirana mladost i ljepota, ugodna sjećanja na 
vrijeme koje je prošlo i ljude kojih više nema. 

Tema »Čovjek u slici« toliko je opširna da su u ovoj knjižici 
ostale mnoge stvari nedorečene. No, mnogo toga što je u vezi 
s tom temom objašnjeno je u drugim dosada izašlim knjižicama 
MALE FOTO-BIBLIOTEKE, tako da i one mogu korisno poslužiti 
foto-amateru, koji je za glavnu temu fotografiranja odabrao 
čovjeka. 


MALA FOTO-BIBLIOTEKA 


Urednik: 
Branko Gjurgjan 


Za izdavača: 
Ljubo Grubor 


Izdaje 
»EPOHA«, Zagreb 


Štampa: 
»Vjesnik«, Zagreb 


MALA FOTO-BIBLIOTEKA 
DOSADA IZAŠLO 


. Motivi svagdje 

. Zima u slici 

. Uz svako svjetlo 

. Kompozicija slike 

. Čovjek u slici 

. Na moru i planinama 
. Fotografska kamera 

. Film i filtar 

. Tehnika razvijanja 

. Povećavanje slika 

. Oplemenjivanje 

. Slike govore 

. Foto-reprodukcije 

. Noćne snimke 

. Zbirka recepata 

. Fotografija na stolu 

. Retuš i popravak slika 
. Foto-trikovi 


=== aš sh S 
OSOUAOVDN >O OoSNaAgaon> 


Čovjek je najzahvalniji objekt za sni- 
manje, bio on na radu, zabavi, sportu 
ili u krugu svoje obitelji i prijatelja. 
Sve su to zahvalni momenti, koje mo- 


žete trajno sačuvati i zabilježiti na 
FOTOKEMIKA fotomaterijalima. 


(IB) rotokemika 


